CELEX: 62021TN0376
Language: bg
Date: 2021-07-02 00:00:00
Title: Дело T-376/21: Жалба, подадена на 2 юли 2021 г. — Instituto Cervantes/Комисия

23.8.2021   
            
            
               BG
            
            
               Официален вестник на Европейския съюз
            
            
               C 338/28
            
         
      Жалба, подадена на 2 юли 2021 г. — Instituto Cervantes/Комисия
      (Дело T-376/21)
      (2021/C 338/37)
      Език на производството: френски
      
         Страни
      
      
         Жалбоподател: Instituto Cervantes (Мадрид, Испания) (представител: E. van Nuffel d’Heynsbroeck, avocat)
      
         Ответник: Европейска комисия
      
         Искания
      
      Жалбоподателят иска от Общия съд:
      
                  —
               
               
                  да обяви жалбата за допустима,
               
            
                  —
               
               
                  да отмени решението на Европейската комисия за възлагане на обособена позиция № 3 (испански език) от обществената поръчка за Рамков договор за езиково обучение за институциите, органите и агенциите на Европейския съюз (no HR/2020/OP/0014), на класираната на първо място група CLL Centre de Langues — Allingua и да класира на второ място жалбоподателя,
               
            
                  —
               
               
                  да осъди Европейската комисия да заплати разноските.
               
            
         Основания и основни доводи
      
      Жалбоподателят изтъква пет основания в подкрепа на своята жалба.
      
                  1.
               
               
                  Първо основание: недостатъчни мотиви на обжалваното решение с оглед на преценката на относителните качества на офертите.
               
            
                  2.
               
               
                  Второ основание: не са били сравнени относителните качества на офертите.
               
            
                  3.
               
               
                  Трето основание: Комисията е допуснала явна грешка в преценката като е отхвърлила, без да провери дали са редовни, елементите от офертата, които са достъпни чрез съдържащата се в офертата хипервръзка.
               
            
                  4.
               
               
                  Четвърто основание: изведено е при условията на евентуалност, от една страна, от липсата на свързаност между преценката на присъщите на офертата на жалбоподателя качества и неговото съответствие с подкритерии 1.1 и 1.2 от обявлението за обществена поръчка, и от друга страна, от нарушаването на принципа на прозрачност.
               
            
                  5.
               
               
                  Пето основание: нарушена е целта за възможно най-широко отваряне на обществените поръчки за конкуренцията.